Un clujean reclamă faptul că a sunat la Primăria Cluj-Napoca pentru a anunța că nu funcționează automatul de plată a parcării de pe strada Marinescu.

”Am sunat azi pe la 15.00 la Primarie sa-i anunt ca nu merge parcometrul de pe Marinescu si ei au trimis politia să puna amenzi”, a relatat Mihai Motrescu.

Parcometrul era defect, astfel că oamenii nu și-au putut scoate tichete de parcare, dar în schimb s-au ales cu amenzi pe bandă rulantă pentru neplata parcărilor.

O altă problemă a fost reclamată de o clujeancă la parcarea cu barieră din Piața Unirii. ”Când am intrat, luni dimineața, în parcare bariera era deschisă pentru că instalația nu funcționa. Am parcat fără a primit tichet, pentru că automatul nu elibera nimic. Am stat circa o oră în parcare și când am revenit bariera era coborâtă. A trabuit să achit parcare pentru o zi întreagă. Mi se pare jaf”, a spus clujeanca.

Soferița a spus că, inițial a vrut să depună plângere, dar a abandonat ideea pentru că ar fi pierdut vremea.